जोसफ़ फ़्रित्ज़्ल
जोसफ फ़्रित्ज़्ल का मामला अप्रैल २००८ में प्रकाश में आया। एलिजा़बेथ फ़्रित्ज़्ल (जन्म - ६ अप्रैल,१९६६) जो आरोपी जोसफ फ़्रित्ज़्ल की पुत्री है ने अपने पिता जोसफ फ़्रित्ज़्ल पर ये आरोप लगाया कि उसने उसे उनके के ही घर के तहखाने में २४ वर्षों तक कैद में रखा और उसे शारीरिक, मानसिक और यौन उत्पीडन किया। उसके पिता द्वारा उसके साथ बनाए गये अनैतिक संबंधो के चलते उसकी ७ संतानें हुई और एक गर्भपात। तीन बच्चों को उनकी माँ के साथ ही कैद में रखा गया: पुत्री कैरस्टिन, १९; और दो पुत्र स्टिफन, १८ और फेलिक्स, ५। एक अन्य पुत्र माइकल की जन्म के तीन दिन बाद ही साँस की परेशानी के कारण मृत्यु हो गई। अन्य तीन बच्चों का पालन फ़्रित्ज़्ल और उसकी पत्नी रोज़मेरी द्वारा किया गया। इन तीन बच्चों के संबंध में उसने ये बहाना बनाया की ये तीनों उसे सड़क पर पड़े हुए मिले।